stanford-oval/wikipedia huggingface dataset:
רומאו חייב למות
ביקורות

הסרט קיבל ביקורות מעורבות. באתר Rotten Tomatoes, הסרט מחזיק בציון של 33% על סמך 91 ביקורות. ב-Metacritic, הציון הממוצע הוא 52 מתוך 100, בהתבסס על 29 ביקורות. מבקרים שיבחו את סצנות האקשן והכימיה בין ג'ט לי לעלייה, אך ביקרו את העלילה והדיאלוגים.
הערות שוליים

↑  Noxon, Christopher (2001-07-04). "Taking a Fast-Track Career in Stride". Los Angeles Times. ארכיון מ-1 בינואר 2011. נבדק ב-2010-09-10. {{cite news}}:  (עזרה)
↑  Loayza, Beatrice (27 באוגוסט 2021). "The Imperfect Legacy of Romeo Must Die". Vulture. Vox Media. ארכיון מ-11 באוקטובר 2021. נבדק ב-11 באוקטובר 2021. {{cite web}}:  (עזרה)
| --- | --- |
בקרת זהויות :  GND: 4608307-8  VIAF: 177198476   WorldCat (עם VIAF): 177198476
תחרות צ'ייקובסקי הבינלאומית

תחרות צ'ייקובסקי הבינלאומית (ב[אגלית: International Tchaikovsky Competition) היא תחרות מוזיקה קלאסית המתקיימת מדי ארבע שנים במוסקבה ובסנקט פטרבורג, רוסיה, לפסנתרנים, כנרים וצ'לנים בגיל 16 עד 32 ולזמרים בגיל 19 עד 32. התחרות נקראת על שם המלחין הרוסי פיוטר איליץ' צ'ייקובסקי.
תחרות צ'ייקובסקי הבינלאומית הייתה תחרות המוזיקה הבינלאומית הראשונה שהתקיימה בברית המועצות, החל בשנת 1958. לתחרות ה-14 בשנת 2011 התמנה ואלרי גרגייב ליושב ראש התחרות, וריכרד רודזינסקי, לשעבר נשיא קרן ואן קלייברן, התמנה למנהל כללי. נקבעה שיטת הצבעה חדשה, שהגה המתימטיקאי ג'ון מקביין, ושימשה את חבר השופטים בתחרות הכינור הבינלאומית של אינדיאנפוליס, בתחרות הפסנתר הבינלאומית ע"ש ואן קלייברן ובתחרות הפסנתר הבינלאומית של קליבלנד. כל החוקים והתקנות עברו גם הם שינוי מלא. הדגש הושם על הרכב חבר השופטים, שהכיל בעיקר אמני ביצוע נודעים ומכובדים.
הערות שוליים

↑  ג'ון מקביין, ערוץ הכינור/חבר שופטים/שיטת ניקוד ממוחשבת-תחרות הכינור הבינלאומית של אינדיאנפוליס
↑  אתר הגרדיאן, הכל כדי לנגן בתחרות צ'ייקובסקי, 20 בספטמבר 2011
| --- | --- |
בקרת זהויות :  CiNii: DA13841845  GND: 10320355-2  LCCN: n98086772  MusicBrainz: 9420190c-c94f-424c-9631-13c2a12d3235  VIAF: 262769079   WorldCat (עם VIAF): 262769079 
↑  אתר הגרדיאן, הכל כדי לנגן בתחרות צ'ייקובסקי 20 בספטמבר 2011
קרוליין דין

| --- | --- |

 לידה:  2 באפריל 1957 (בת 67) 
 ענף מדעי:  בוטניקה
 מקום מגורים:  אנגליה
 מקום לימודים:  אוניברסיטת יורק 
 מוסדות:  מרכז ג'ון אינס (2 בספטמבר 1988)  אוניברסיטת מזרח אנגליה 
 פרסים והוקרה:  מדליית מנדל (2023)  חבר ארגון הביולוגיה המולקולרית האירופאי  פרס וולף לחקלאות (2020)  גבירה מפקדת במסדר האימפריה הבריטית  מדליית נוברטיס (2019)  פרס לוריאל-אונסק״ו לנשים במדע (2018)  פרס FEBS/EMBO לנשים במדע (2015)  קצינה במסדר האימפריה הבריטית  מדליית דרווין (2016)  עמית החברה המלכותית (2004) 
 בן או בת זוג:  ג'ונתן ד. ג'. ג'ונס 
 אתר רשמי
 
דיים קרוליין דין (באנגלית: Caroline Dean;‏ נולדה ב-2 באפריל 1957) היא בוטניקאית בריטית, העובדת כיום כמנהלת מעבדת דין של מרכז ג'ון אינס (אנ'). ידועה בזכות מחקריה החלוציים על המנגנונים שבאמצעותם צמחים מתאימים את עצמם לסביבתם ולשינויי האקלים. דיין זכתה במספר פרסים יוקרתיים כולל מדליית דרווין מטעם החברה המלכותית, לשנת 2016 וכלת פרס וולף לחקלאות לשנת 2020 על "תגליותיה החלוציות בבקרת זמן הפריחה והבסיס האפי-גנטי לקיוט (ורנליזציה)".
קורות חיים

דין נולדה ב-2 באפריל 1957 באנגליה. כבת שנייה מבין 4 אחים.
השכלה ומסלול מקצועי

סיימה בשנת 1978 תואר ראשון בהצטיינות בביולוגיה באוניברסיטת יורק והמשיכה שם במסלול ישיר לדוקטוראט גם הוא בביולוגיה, אותו סיימה ב-1982. תיזת הדוקטורט שלה עסקה בחקר הגנום של עלי חיטה צעירים. עם סיום לימודיה עברה לקליפורניה שם עשתה את הפוסט-דוקטורט בחברת הסטארט אפ הביוטכנולוגית Advanced Genetic Sciences. ב-1988 חזרה לאנגליה, למרכז ג'והן אינס, שם הקימה את המעבדה הנקראת על שמה.
פעילותה המדעית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי מחקרה הם תהליכי התזמון בצמחים. היא גילתה את המנגנון שבעזרתו הצמחים "זוכרים" שעברו תקופות של קור. הציגה תהליכי RNA ה"משגיחים" על מועדי הפריחה. לתגליותיה יש השלכה על תחומים כמו אפיגנטיקה, אבולוציה מולקולרית ו-Post-transcriptional regulation (אנ'), את רוב מחקריה עשתה על התודרנית הלבנה ותרמה רבות לפיתוחה כאורגניזם מודל, בפיתוח משאבים למיפויה הגנטי ולמוטגנזה חודרנית (אנ').
חיים אישיים

ב-1991 נישאה לג'ונתן ג'ונס (אנ') אף הוא פרופסור לבוטניקה. לזוג בן ובת.
תפקידים ואותות הוקרה

חברת הארגון האירופי לביולוגיה מולקולרית (אנ') - 1999.
קצינה מפקדת (The Dame Commander) של מסדר האימפריה הבריטית - 2004.
עמיתת החברה המלכותית - 2004.
חברת האקדמיה הלאומית האמריקאית למדעים - 2008.
חברת האקדמיה הגרמנית למדעים לאופולדינה - 2008.
זוכת המדליה של החברה הגנטית הבריטית (אנ') - 2007.
זוכת פרס EMBO (אנ') FEBS (אנ') למדעניות המשמשות דוגמה (Role Model) לדור העתיד של מדעניות - 2015.
זוכת מדליית דרווין מטעם החברה המלכותית - 2016.
זוכת פרס לוריאל אונסק"ו למדעניות מצטיינות (אנ') - 2018.
כלת פרס וולף לחקלאות 2020.
הערות שוליים

↑  קרוליין דין, באתר קרן וולף
↑  Investigations of genome expression in young wheat leaves
| --- | --- |
בקרת זהויות :  ORCID: 0000-0002-6555-3525  VIAF: 33146030505635861342   WorldCat (עם VIAF): 33146030505635861342
אמנת המגוון הביולוגי

אמנת המגוון הביולוגי (באנגלית: Convention on Biological Diversity), היא אמנה רב-צדדית לשמירה ושיקום של המגוון הביולוגי. היא מציעה שלוש דרכים עיקריות להתמודדות עם אובדן המגוון הביולוגי: שימור ושיקום המגוון הביולוגי הקיים; שימוש בר-קיימא במרכיביו; וחלוקה הוגנת ושוויונית של הטבות הנובעות ממשאבים גנטיים. מטרת האמנה לפתח אסטרטגיות לאומיות לשימור ושימוש בר-קיימא במגוון הביולוגי, ולעיתים קרובות הוא נתפס כבסיס פיתוח בר-קיימא. בכל ארבע שנים המדינות החתומות על האמנה מגישות דוח על פעילותן לשימור המגוון הביולוגי על בסיס האמנה ובכל כשנתיים נערכים מפגשים של המדינות החתומות על האמנה.
אמנת המגוון הביולגי היא ציון דרך בחוק הבין לאומי, בכך שהיא מגדירה, לראשונה, את השמירה על המגוון הביולוגי כעניין משותף לכלל האנושות. האמנה נחתמה בפסגת כדור הארץ בריו דה ז'ניירו ב-5 ביוני 1992 ונכנסה לתוקף ב-29 בדצמבר 1993. ארצות הברית, היא המדינה היחידה בחברה באו"ם, שלא אישרה את האמנה.
לאמנה שני הסכמים משלימים, פרוטוקול קרטחנה (אנ') בנושא אבטחה ביולוגית ופרוטוקול נגויה (אנ'). פרוטוקול קרטחנה מרחיב את האמנה בנושא בטיחות ביולוגית.
שימור המגוון הביולוגי

האמנה הגדירה יעדים אמביציוזיים לעצירת היכחדות, שיקום ושימור מינים עד שנת 2020:
שיפור המצב הקיים על ידיד שמירה על המגוון הביולוגי
הפחתת הלחצים (למשל, שימור בתי גידול) על המגוון הביולגי
שילוב השימור על המגוון הביולוגי כחלק ממערכת התכנון והקבלת ההחלטות ברמה המדינתית.
כל מדינה נדרשת לפעול לשמירה ושיקום המגוון הביולוגי באמצעות: זיהוי המינים שדורשים שימור מעקב אחריהם; לדאוג לשמורות שמיועדות לשימור המגוון הביולוגי; שיקום בתי גידול שנפגעו וטיפוח מינים שנמצאים בסכנת הכחדה וליצור מודעות ציבורית לחשיבות המגוון הביולוגי והשימור המינים השונים.
2010 הייתה השנה הבינלאומית למגוון ביולוגי (אנ'), ומזכירות אמנת המגוון הביולגי הובילו את האירועים למודעות המגוון הביולוגי. אולם, שנה אחת לא הספיקה לשינוי מהותי לעצירת אובדן המינים, ולכן בדצמבר 2010 הכריז האו"ם על העשור השני של המאה ה-21 כעשור שמירה על מגוון המינים. התוכנית האסטרטגית של האמנה למגוון ביולוגי 2011–2020, כוללת גם את יעדי איצ'י למגוון הביולוגי.
עיקר האמנה

האמנה מגדירה מושגי מפתח הכוללים: מגוון ביולוגי, משאבים ביולוגיים, ביוטכנולוגיה, מינים מבויתים או מטופחים ועוד
כל מדינה החתומה על האמנה נדרשת לפתח אסטרטגיות ותוכניות לאומיות לשימור המגוון הביולוגי ולשימוש בר קיימא בו
ניטור המגוון הביולוגי יזהה רכיבים של מגוון ביולוגי החשובים לשימורו ולשימוש בר הקיימא
זיהוי תהליכים וסוגי פעילויות שסביר שיש להם השפעות שליליות משמעותיות על שימור המגוון הביולוגי
שימור או במידה ונדרש, הקמה וניהול של אזורים מוגנים במטרה להגן על מערכות אקולוגיות וסביבות טבעיות
קידום חקיקה להגנה על מינים ואוכלוסיות שנשקפת להם סכנה
שילוב שיקולים לשימור משאבים ביולוגיים ושימוש בר קיימא בהם בתהליכי קבלת ההחלטות לאומיים
קידום מחקר והכשרה במדינות מתפתחות
חינוך ומודעות הציבור אודות חשיבות המגוון הביולגי
גישה ושיתוף פעולה בין מדינות במאגרים גנטיים
חקיקה וניהול מדיניות בתחומי מאגרים גנטיים, ביוטכנולוגיה ושיתוף פעולה טכנולוגי ומדעי
הסדרת מפגשים של המדינות החתומות על האמנה, בחירת מזכירות האמנה, והקמת גוף עזר לייעוץ מדעי, טכני וטכנולוגי
מפגשי הצדדים

המדינות החתומות על האמנה נפגשות אחת לשנתיים לערך. במפגש בפברואר 1999 (EX-COP 1) שנערך בקרטחנה, אושרר פרוטוקול קרטחנה. באוקטובר 2010 (COP 10) בנגויה נערך המפגש העשירי של הצדדים ואושרר פרוטוקול נגויה. על בסיס ההמלצות של מזכירות האמנה, האו"ם הכריז על עשור השמירה על מגוון המינים. באוקטובר 2012 (COP 11) נערך מפגש בהיידראבאד. למפגש קדם הכנס World Wide Views on Biodiversity בו לקחו חלק כ-3,000 אזרחים מ-25 מדינות שדנו בשמירה על הסביבה. החלטות המפגש בהיידראבאד כללה גם המלצה לכל המדינות לקיים כנסי אזרחים בנושא המגוון הביולוגי. ההמפגש בנובמבר 2018 (COP 14), נערך שארם א-שייח', מצרים. במפגש הצדדים אימצו את הנחיות ולונטריות לתכנון ויישום אפקטיבי של גישות מבוססות מערכת אקולוגיות להסתגלות לשינויי אקלים ולהפחתת הסיכון לאסונות כמו כן, הממשלות הסכימו להאיץ את הפעולות להשגת יעדי המגוון הביולוגי של איצ'י, שהוסכמו בכינוס בשנת 2010, עד 2020.
בדצמבר 2022 (COP 15) נערך במפגש במוטריאול שקדמו לו ארבע שנות משא ומתן. במפגש במונריאול הוחלט על תוכנית להגנה הסביבה שאושרה על ידי מעל 190 מדינות על אף התנגדות של מספר מדינות באפריקה. ארצות הברית והוותיקן לא חתמו על ההסכם. התוכנית כוללת 23 יעדים שהמדינות החתומות נדרשות ליישם עד 2030 והחשובים שבהם: הגדרת 30% משטח היבשה של כדור הארץ ו–30% משטח המים הבינלאומיים כמוגנים ובעלי חשיבות אקולוגית. כמו כן המדינות יפעלו לגייס, עד סוף העשור, 200 מיליארד דולר בשנה כדי לסייע לשמור על המגוון ביולוגי במדינות מתפתחות. מספר יעדים נוספים הוגדרו לשנת 2030 ובניהם צמצום צריכת יתר וצמצום אובדן מזון ב-50%, והפסקה מוחלטת של פגיעה במערכות אקולוגיות שהוגדרו כחשובות מאוד לשימור המגוון הביולוגי (IUCN protected area categories).
הערות שוליים

↑  תמר רביב, איילת רוזן ואנה טרכטנברוט, לקראת ועידת הצדדים של אמנת המגוון הביולוגי, אקולוגיה וסביבה 9 (3), אוקטובר 2018
↑  Jones, Benji (20 במאי 2021). "Why the US won't join the single most important treaty to protect nature". Vox. נבדק ב-3 בדצמבר 2021. {{cite web}}:  (עזרה)
↑  Biosafety Unit, About the Protocol, The Biosafety Clearing-House (BCH), ‏2021-05-18 (באנגלית)
↑  United Nations Decade on Biodiversity, www.biodic.go.jp
↑  Biodiversity - A World Wide Views project (באנגלית אמריקאית)
↑  Voluntary guidelines for the design
↑   צפריר רינת, ועידת האו"ם ננעלת: מדינות העולם הציבו יעדים שאפתניים לבלימת הרס הטבע עד 2030, באתר הארץ, 19 בדצמבר 2022
↑  Einhorn, Catrin (2022-12-19). "Nearly Every Country Signs On to a Sweeping Deal to Protect Nature". The New York Times (באנגלית אמריקאית). ISSN 0362-4331. נבדק ב-2023-02-03.
| --- | --- |
בקרת זהויות :  NLI: 987007347624505171  GND: 4436902-5  LCCN: n2010009593  NDL: 01163143  NKC: unn20221155267  VIAF: 198553345   WorldCat (עם VIAF): 198553345
מלודי (זמרת)

| --- | --- |

 לידה:  12 באוקטובר 1990 (בת 34) Puerto Serrano, ספרד 
 שם לידה:  Melodía Ruiz Gutiérrez 
 שם במה:  Melody 
 מוקד פעילות:  ספרד 
 תקופת הפעילות:  מ-2001 
 עיסוק:  זמרת-יוצרת, רקדנית
 סוגה:  מוזיקת פופ, פופ לטיני 
 שפה מועדפת:  ספרדית 
 חברת תקליטים:  סוני מיוזיק אנטרטיינמנט 
 www.melodyoficial.com
 פרופיל ב-IMDb
 חתימה:  
 
מלודיה רואיס גוטיירס (בספרדית: Melodía Ruiz Gutiérrez; נולדה ב-12 באוקטובר 1990), ידועה בשם הבמה שלה מלודי, היא זמרת ספרדייה. נציגת ספרד באירוויזיון 2025, שיתקיים בבזל שבשווייץ, עם השיר "Esa diva".
מלודי הייתה בת 10 כששירה, "El baile del gorila", הפך לאחד הלהיטים הגדולים ביותר בספרד ב-2001.‏ מאז הוציאה שישה אלבומי אולפן וסינגלים רבים.
ראשית חייה

מלודי נולדה ב-12 באוקטובר 1990, בעיירה דוס ארמנס בקרבת סביליה שבאנדלוסיה. אביה וכמה מבני משפחתה ניגנו בלהקה מקומית בשם לוס קיוס, הרכב מוזיקלי בסגנון חמישיית הג'קסונים. מלודי החלה ללמוד שירה בגיל צעיר מאוד. כשהייתה בת שש הצהירה בפני אימה כי גמלה בלבה ההחלטה להתמקצע כרקדנית וכזמרת. אימה ניסתה לשכנע את מלודי לוותר על כך, וטענה כי מדובר במקצוע קשה.
קריירה > 2001: De pata negra

אביה של מלודי שלח למפיק המוכר אל פארי הקלטות דמו של קולה. אל פארי התרשם מכישרונה והזמין אותה למדריד להקליט אלבום אולפן. בשנת 2001, בגיל 10, הוציאה את אלבום הבכורה שלה, De pata negra, שהופק על ידי גוסטבו רמודו בחברת ההפקות של אל פארי. הוא יצא לאור דרך חברת התקליטים אפיק ספרד, חברת בת של סוני מיוזיק אנטרטיינמנט ספרד.
הסינגל המוביל מהאלבום, "El baile del gorila", שנכתב והולחן על ידי חוסה אנטוניו בניטס סראנו, הפך ללהיט בספרד והגיע ב-21 ביולי 2001 למקום הראשון במצעד הספרדי. הצלחת השיר הפכה את מלודי לילדת פלא בתחום המוזיקה הספרדית. הסינגל השני מתוך האלבום, "De pata negra", יצא בהמשך והגיע בשיאו למקום ה-12 במצעד הפזמונים במדינה.
אלבום הבכורה נמכר בלמעלה מ-500,000 עותקים, ובאוקטובר 2001 התעיד איגוד תעשיית ההקלטות הספרדי את היצירה בתואר פלטינה כפולה על חציית רף 200,000 העותקים במדינה. ב-30 באוקטובר 2001 יצא האלבום גם בארצות הברית ובאמריקה הלטינית. במאי 2002 קיבל תואר זהב מטעם איגוד תעשיית ההקלטות האמריקאי (RIAA). באותה שנה היה מועמד לפרס גראמי הלטיני בקטגוריית "אלבום הילדים הטוב ביותר" בטקס פרסי הגראמי הלטיני ה-3.
קריירה > 2002–2003 Muévete ו-T.Q.M.

ב-21 בפברואר 2002 החופיעה מלודי בפסטיבל ויניה דל מאר.
ב-10 ביוני יצא אלבומה השני, Muévete, שגם הוא הופק על ידי גוסטבו רמודו. הסינגל המוביל, "Muévete", הגיע בשיאו למקום השביעי במצעד הספרדי. האלבום נמכר ב-50,000 עותקים.
בתחילת 2003 הועמד De pata negra לפרס המוזיקה הלטינית של בילבורד בקטגוריית "אלבום הפופ הלטיני של השנה – אמן חדש".
ב-23 ביוני יצא אלבומה השלישי, T.Q.M., שהופק על ידי לואיס גומס אסקולאר וחוליו סייחאס. הסינגל הראשון מתוכו היה "Será". השיר "Dabadabadá" נכלל בפסקול הספרדי של הטלנובלה הברזילאית Mulheres Apaixonadas, שיצא לאקרנים במרץ 2004. השיר עצמו הגיע למקום התשיעי במצעד הספרדי. האלבום נמכר ב-30,000 עותקים.
בנובמבר השתתפה מלודי בפרויקט Ellas & magia, אלבום DVD של חברת וולט דיסני, הכולל ביצועים מחודשים לשירי נסיכות דיסני על ידי אמנים ספרדים מוכרים, ביניהם פסטורה סולר, מרתה סאנצ'ס ובלפופ. מלודי ביצעה את השיר "No diré que es amor" מהסרט "הרקולס. הכנסות המיזם הוקדשו לקרן הסיוע למאבק בהתמכרויות לסמים.
קריירה > 2004–208: Melodía, דיווחים על היעלמותה ו-Los buenos días

ב-18 באוקטובר 2004 הוציאה מלודי את אלבומה הרביעי, Melodía, שסימן את מעברה לקהל יעד בוגר יותר. האלבום הופק על ידי דנילו באיו וצוות נוסף בניהולו של אימנואלה רופינניו. הסינגל הראשון מתוכו היה "Y ese niño", שנכתב על ידי לוקאס גונסאלס גומס מהצמד "אנדי ולוקאס". האלבום דורג במקום ה-15 במצעד הספרדי עם יציאתו.
באותה שנה שיתפה פעולה עם זמר הטנור היווני מריו פראנגוליס בביצוע הדואט "Cu'mme". השיר נכלל באלבומו השני Follow Your Heart, שיצא לאור ב-9 בנובמבר 2004 בחברת התקליטים סוני קלאסיקל רקורדס.
בשנת 2005 נעלמה מלודי מחייה הציבוריים, ולאחר שלוש שנים חזרה לפעילות. היעדרותה הובילה לשמועות על מותה, בין היתר בטענה שנהרגה בתאונה אווירית, או שהתאבדה בעקבות דיכאון – טענה שהתבררה כהתייחסות לאישה אחרת עם שם דומה. מלודי הכחישה את השמועות עם צאת אלבומה החמישי, Los buenos días, בשנת 2008.
האלבום Los buenos días הופק על ידי קקו (Queco). עם צאתו הייתה מלודי בת 17, ו-Los buenos días שווק כאלבומה הבוגר הראשון. היא הייתה שותפה לכתיבת כמה מהשירים. הסינגל הראשון, "Te digo adiós", היה בסגנון רומבה פלמנקו מודרנית.[43][44]
קריירה > 2009: תחרות קדם האירוויזיון בספרד

בשלהי 2008 הקליטה מלודי את השיר "Amante de la luna" יחד עם להקת הרקדנים לוס ויוואנקוס. השיר, שנכתב על ידי מנולו קאראסקו ופרננדו ברמודס, התמודד בתחרות הקדם-אירוויזיון של ספרד לשנת 2009.
מלודי ולהקתה דורגו בשלב חצי הגמר, שנערך ב-14 בפברואר 2009, במקום הראשון. בגמר, שהתקיים ב-28 בפברואר 2009, התמודדה לבדה לאחר שהלהקה פרשה. היא סיימה עם מספר נקודות זהה לזה של סוראיה ארנלס עם "La noche es para mí" (22 נקודות), אך הפסידה בעקבות תיעדוף הצבעת הקהל.
קריירה > 2012–2014: "Ten cuidaíto conmigo" והשתתפות ב-Tu cara me suena

בשנת 2012 פרסמה מלודי את הסינגל "Ten cuidaíto conmigo" מתוך אלבומה השישי, Mucho camino por andar.‏ באותה שנה עברה לניהול חדש תחת חברת "Serendipity Producciones, S.L".‏
ב-25 בפברואר 2013 השתתפה מלודי בפרק מיוחד של תוכנית החיקויים Tu cara me suena. היא חיקתה את הזמרת נטליה חימנס וסיימה במקום השני. בהמשך השנה הוציאה גרסת מרנגה לשירה "No sé" יחד עם הראפר די ג'יי פאנה. הווידאו קליפ הרשמי שלו צולם בוונצואלה ובמיאמי. באוקטובר הגיעה למקום הראשון בוונצואלה.
מאותה תקופה עד מרץ 2014 השתתפה בעונה השלישית של Tu cara me suena, שם הגיעה לגמר וסיימה במקום השני. במהלך התוכנית חיקתה אמנים כמו בוני טיילר, קייטי פרי, ריקי מרטין, גלוריה גיינור, שר, גוון סטפני, ליידי גאגא ואחרים.
ב-9 ביוני 2014 יצא אלבומה השישי, Mucho camino por andar, תחת חברת
התקליטים רומבה רקורדס. האלבום, שהוקלט בין 2012 ל-2014, כלל שיתופי פעולה עם אמנים כגון די ג'יי פאנה, חוסה אנטוניו בניטס סראנו והכנר ואסקו ואסילב.
קריירה > 2015–הווה: תחילת קריירה קולנועית, מלק 2 ואירוויזיון 2025

ב-29 במאי 2015 יצא השיר "In My Mind" מתוך הסרט It's Now or Never, שבו הופיעה מלודי בתפקידה הקולנועי הראשון. במקביל הקימה עם אחיה אלאסר את הצמד "מלק 2", שהוציא את הסינגל "Tú lo sabes" ב-2 ביוני 2015.
ב-29 ביוני 2018 יצא הסינגל "Parapapá",‏ אשר הוקלט במיאמי. ב-15 בפברואר 2019 יצא השיר "Rúmbame",‏ לצד הקליפ שהושק ב-26 בפברואר.
באוקטובר 2024 שימשה מלודי כשופטת אורחת בעונה הרביעית של Drag Race España.
ב-12 בנובמבר נחשף על ידי תאגיד השידור הפרדי RTVE כי מלודי עתידה להשתתף בקדם הספרדי לאירוויזיון 2025, "בנידורם פסט", עם השיר "Esa diva". ב-30 בינואר 2025 העפילה לגמר לאחר שסיימה בין המקומות הראשונים בחצי הגמר השני של התחרות. בגמר, שנערך ב-1 בפברואר, זכתה במקום הראשון לאחר שקיבלה את מרבית הנקודות בקהל ודורגה במקום השלישי בהצבעת השופטים. בעקבות כך, נבחרה לייצג את ספרד בתחרות הזמר של האירוויזיון.
שקלוב

שְקְלוֹב (בבלארוסית: Шклоў, ברוסית: Шклов, ביידיש: שקלאָוו) היא עיר קטנה במחוז מוהילב שבמזרח בלארוס, על גדת נהר דנייפר, כ-35 ק"מ צפונית למוהילב. העיר נמצאת על תחנת דרכים בקו הרכבת שבין אורשה ומוהילב, ונכון לשנת 2015 האוכלוסייה בה מונה כ-16,400 נפש.
תולדות היישוב

התיעוד הראשון לעיר הוא משנת 1535. בשנת 1655 נהרסה העיר בידי הקוזקים, בשנת 1708 נחרבה ונשדדה בידי השוודים בפיקודו של גנרל לוונהופט, ובשנת 1812 פלש צבאו של נפוליאון לעיר, ובזזהּ.
בחלוקת פולין בסוף המאה ה-18 נכללה העיר בתחום האימפריה הרוסית.
יהודי שקלוב

יהודים התיישבו בשקלוב בתקופה מוקדמת, קרוב לוודאי בתחילת המאה השש-עשרה. מיקומה של העיר על קו הגבול שבין האימפריה הרוסית ופולין חשף אותה לעיתים קרובות להרס המלחמות, והיהודים, שהיוו את רוב אוכלוסייתה, היו הסובלים העיקריים מכך.
בשנת 1897 נמנו בעיר 5,422 יהודים, רוב תושביה, ובתקופה זו היו בה שני בתי כנסת, עשרים ושבעה בתי תפילה יהודיים, בית ספר ממלכתי יהודי, בית חולים יהודי וכמה מוסדות חינוך וצדקה נוספים. היהודים בעיר ניהלו סחר נרחב בחיטה ובסחורות אחרות. בתקופה הסובייטית שבין מלחמות העולם פחת מספר היהודים בעיר, וטרם פרוץ מלחמת העולם השנייה עמד על כ-2,100 איש.
שקלוב נודעה כשטעטל בעל חשיבות. הייתה בה השפעה ניכרת של הגאון מווילנה, והיא מוזכרת לתהילה בפי בנו של הלה בהקדמה לביאור לשולחן ערוך, כאשר גם כמה מבחירי תלמידי הגר"א היו מן העיר.
בין יוצאי העיר הנודעים נמנים:
ר' יהושע לייב דיסקין - שימש כרב העיר.
ר' ברוך משקלוב מתרגם ספר יסודות של אוקלידס לעברית.
יהושע צייטלין.
ר' ישראל משקלוב מחבר 'פאת השולחן'. מראשי העולים לארץ ישראל בעליית תלמידי הגר"א
ר' מנחם מנדל משקלוב מראשי העולים לארץ ישראל בעליית תלמידי הגר"א.
ר' הלל משקלוב מחבר 'קול התור'.
זלמן שניאור משורר ישראלי בעברית וביידיש, אשר העמיד את העיר במוקד חלק מיצירותיו, ובהן "אנשי שקלוב" ו"פנדרי גיבור".
ר' אברהם וולפנזון.
יוסף גוזיקוב - הכליזמר הראשון שערך הופעות במערב אירופה.
יהודי שקלוב > בשואה

עם פרוץ מבצע ברברוסה גויסו גברים יהודים רבים מהעיר לצבא האדום, וחלק מיתר האוכלוסייה היהודית בה ניסו להימלט לעומק ברית המועצות, אך נאלצו לשוב לעיר בשל הדרכים החסומות. ב-12 ביולי 1941 נכנסו לעיר הגרמנים, וגירשו חלק מיהודיה לכפר הסמוך ריז'קוביצ'י, בו רצחו לאחר סלקציה 84 יהודים. את יתר היהודים שהובאו לכפר שיכנו הגרמנים תחת כיפת השמיים בכיכר הכפר, תחת שמירה של שוטרים בלארוסים, אשר מנעו בתורם אספקת מזון ליהודים.
יתר יהודי שקלוב שנותרו בעיר רוכזו בגטו שהוקם במספר בתים הרוסים בה. על יהודי הגטו הטילו הגרמנים גזירות שונות, ובהן חובת ענידת טלאי צהוב.
ב-2 באוקטובר 1941 פשטו על הכפר ריז'קוביצ'י שוטרים גרמנים, פינים ובלארוסים, ורצחו את כל היהודים שרוכזו בו בסמוך לכפר זרצ'יה הסמוך לדנייפר. בסמוך לאחר מכן רצחו הגרמנים בזרצ'יה גם את 1,459 היהודים שנותרו בגטו שקלוב ובקולחוז הסמוך אליה, לאחר שהובלו לשם במשאיות.
לקריאה נוספת

"שקלוב", האנציקלופדיה העברית (כרך לב), חברה להוצאת אנציקלופדיות, תשמ"א, עמ' 331
Rage Against the Machine

ערך זה עוסק בלהקה "רייג' אגאינסט דה משין". אם התכוונתם ל-Rage Against the Machine (אלבום), ראו .
| --- | --- |

 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  1991–2000 2007–2011 2019–2024
 סוגה:  ראפ מטאל, מטאל אלטרנטיבי, פאנק (Funk) מטאל
 חברת תקליטים:  Epic, Revelation
 שיתופי פעולה בולטים:  אודיוסלייב, One Day as a Lion, The Nightwatchman, Wakrat, Prophets of Rage, The Last Internationale
 פרסים והוקרה:  היכל התהילה של הרוק אנד רול (2023) 
 אתר רשמי
 פרופיל ב-IMDb
 חברים
 זאק דה לה רוחה   טום מורלו  טים קומרפורד בראד וילק
 
Rage Against the Machine (בעברית: רייג' אגיינסט דה מאשין; תרגום חופשי: זַעֲמו [או השתוללו] כנגד המכונה; מכונה כמילה נרדפת לממסד) היא להקת ראפ מטאל/מטאל אלטרנטיבי אמריקאית מלוס אנג'לס שבקליפורניה, שהחלה את פעילותה בשנות ה-90 של המאה ה-20. הלהקה ידועה בשילוב סגנונות של היפ הופ, מטאל, פאנק (Punk) ופאנק (Funk), וכן במסר הפוליטי המהפכני המועבר בשיריה. במהלך תשע השנים הראשונות שבהן פעלה, היא נחשבה אחת הלהקות הפוליטיות הפופולריות והמשפיעות ביותר במוזיקה העכשווית. מקור שמה של הלהקה בשיר הנושא את אותו שם של להקת ההארדקור "Inside Out".
הלהקה התפרקה בשנת 2000, כאשר הסולן, זאק דה לה רוחה, החל בקריירת סולו בפרופיל נמוך, ושאר חברי הלהקה הקימו את הלהקה אודיוסלייב יחד עם סולן להקת סאונדגארדן לשעבר, כריס קורנל. בחודש אפריל 2007 התאחדה הלהקה לראשונה מזה שבע שנים וניגנה יחד בפסטיבל מוזיקה ואמנות בעמק קואצ'לה שבדרום קליפורניה. מאז הלהקה ניגנה מספר הופעות חיות בהזדמנויות שונות.
רייג' אגיינסט דה מאשין שואבים את ההשראה שלהם מהתקופה המוקדמת של המטאל, וכן מאומני ראפ כגון פאבליק אנמי ואפריקה באמבאאטאא. המוזיקה שלהם מתבססת בעיקר על סגנון החריזה והקול של דה לה רוחה, וגם על סגנון הנגינה הייחודי של הגיטריסט, טום מורלו.
חברי הלהקה

זאק דה לה רוחה – סולן
טום מורלו – גיטרה חשמלית
טים קומרפורד – גיטרה בס
בראד וילק – תופים
היסטוריה > שנים ראשונות (1991–1992)

ב-1991, הגיטריסט, טום מורלו, עזב את להקתו הקודמת, "לוק אפ", במטרה להקים להקה חדשה. בעת בילוי במועדון בלוס אנג'לס, ראה את זאק דה לה רוחה מבצע ראפ בסגנון חופשי. מורלו התרשם מהליריקה של דה לה רוחה, וביקש ממנו להיות הסולן של להקה. מורלו גייס גם את המתופף, בראד וילק, שבעבר עשה מבחני במה ל"לוק אפ", בעוד שדה לה רוחה שכנע את חבר הילדות שלו, טים קומרפורד להצטרף ללהקה כבסיסט.
הלהקה החדשה קראה לעצמה על שם שיר שדה לה רוחה כתב בעבר ללהקתו הקודמת, "אינסייד אאוט" (שגם היה אמור להיות שמו של האלבום ש"אינסייד אאוט" מעולם לא הקליטו). בעל חברת התקליטים, קנט מק'קלרד, לו היו קשרים עם "אינסייד אאוט" הטביע את המונח במאמר שפרסם ב-1989 במגזין שלו.
זמן קצר לאחד שנוסדה, הלהקה הופיעה לראשונה בציבור במחוז אורנג' בקליפורניה, במסיבה בביתו של חבר של קומרפורד. הסקיצה של אלבום הבכורה של הלהקה הוקלטה על קלטת שמע בהוצאה עצמית, אולם לא כל השירים שהוקלטו על קלטת זו הגיעו בסופו של דבר לאלבום הסופי.
מספר חברות תקליטים הביעו עניין, ובסופו של דבר הלהקה חתמה עם חברת התקליטים "אפיק רקורדס". מורלו אמר על כך ש"אפיק הסכימו לכל דבר שביקשנו, והם קיימו את הבטחותיהם...מעולם לא ראינו בכך קונפליקט אידאולוגי כל עוד יכולנו לשמור על חופש יצירתי".